Lännen Tractors
Lännen Tractors Oy:n juuret ulottuvat yli 50 vuoden päähän vuoteen 1959, kun teollisuusneuvos Teuvo Syvänen perusti Loimaalle James-maanrakennuskoneita valmistavan yrityksen.
Topman (yritys)
Kenkien valmistus oli tukkukauppa Lassila & Tikanojalle ensimmäinen teollisuustoimiala, joka alkoi jo kun Frithiof Tikanoja oli perustamassa Vaasan Kenkätehdasta 1910-luvulla ja tuli sen suurimmaksi osakkeenomistajaksi 1918. Varsinaiseksi tytäryhtiöksi sitä aiettiin kutsua vasta 1930-luvun lopulla. 1950-luvun alussa Vaasan Kenkätehtaalle perustettiin oma kenkäkauppaketju Va-Ke, joka sulautettiin tehdasyhtiöön 1960. Vielä 1950-luvulla Vaasan Kenkätehtaan koneet saivat voimansa salien katonrajassa kulkevista valta-akseleista, joita pyörittivät suuret amerikkalaiset sähkömoottorit. Tehdas oli höyrylämmitteinen, aamuisin kylmä ja iltapäivisin kuuma, kesällä kuuma kaiken päivää. Siellä valmistettiin naisten, miesten, tyttöjen ja poikien kenkiä kotimaan markkinoille, useita malleja pieninä sarjoina.